ai4bharat/Pralekha huggingface dataset:
पंतप्रधान कार्यालय
हवामान महत्वाकांक्षा शिखर परिषदेतील पंतप्रधानांच्या संदेशाचा मजकूर
नवी दिल्ली, 12 डिसेंबर 2020
महामहीम,
ही शिखर परिषद हवामान बदलाविरूद्धच्या आमच्या लढ्यातील सर्वात महत्वाकांक्षी पाऊल असलेल्या पॅरिस कराराच्या पाचव्या वर्धापन दिनाचे प्रतिक आहे. आज आपण आपली दृष्टी आणखी उंचावण्याचा विचार करत असताना आपण आपल्या भूतकाळाकडे दुर्लक्ष करून चालणार नाही. आपण केवळ आपल्या महत्वाकांक्षामध्ये बदल केले पाहिजेत इतकेच नाही तर आधीच निश्चित केलेल्या लक्ष्यांविरूद्धच्या आपल्या यशाचे पुनरावलोकन देखील केले पाहिजे. तरच आपला आवाज भविष्यातील पिढ्यांसाठी विश्वासार्ह बनू शकेल.
महामहीम,
मी आपल्याला हे नम्रपणे सांगू इच्छितो की भारत केवळ पॅरिस कराराच्या उद्दिष्टांची पूर्तता करण्याच्या दृष्टीनेच मार्गक्रमण करत नाही तर अपेक्षांच्या पलीकडे जाऊन कार्य करत आहे. आम्ही उत्सर्जनाची तीव्रता 2005 च्या पातळीपेक्षा 21% कमी केली आहे. आमची सौर क्षमता 2014 मधील 2.63 गीगा वॅट्स वरून 2020 मध्ये 36 गीगा वॅट्सपर्यंत वाढली आहे. आमची नवीकरणीय ऊर्जा क्षमता जगातील चौथ्या क्रमांकाची आहे.
2022 पूर्वी हे 175 गीगा वॅट्सपर्यंत पोहोचेल. आणि, आमच्याकडे आता 2030 पर्यंत नवीकरणीय उर्जा क्षमतेचे 450 गीगा वॅट्सचे आणखी महत्त्वाकांक्षी लक्ष्य आहे. आम्ही यशस्वीरीत्या आमच्या वन संरक्षणाचा विस्तार आणि जैवविविधतेचे रक्षण केले आहे. आणि जागतिक व्यासपीठावर भारताने दोन प्रमुख उपक्रम राबविले आहेत:
- आंतरराष्ट्रीय सौर युति आणि
- आपत्ती निवारण पायाभूत सुविधेसाठी युति
महामहीम,
2047 मध्ये, भारत एक आधुनिक, स्वतंत्र राष्ट्र म्हणून 100 वर्षे साजरे करेल. या ग्रहावरील माझ्या सर्व सहकाऱ्यांना आज मी एक वचन देतो. शताब्दी वर्ष साजरा करणारा भारत केवळ स्वत:ची लक्ष्ये साध्य करणार नाही तर आपल्या सर्वांच्या अपेक्षांची देखील पूर्तता करेल.
धन्यवाद!G.Chippalkatti/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
महिला आणि बालविकास मंत्रालय
पंतप्रधान राष्ट्रीय बाल पुरस्कारासाठी नामांकने सादर करण्याची कालमर्यादा 31 ऑक्टोबर 2022 पर्यंत वाढविली
नवी दिल्ली, 7 ऑक्टोबर 2022
केंद्रीय महिला आणि बाल विकास मंत्रालयाने पंतप्रधान राष्ट्रीय बाल पुरस्कारांसाठी नामांकने सादर करण्यासाठी आधी निश्चित केलेल्या 30 सप्टेंबर 2022 या विहित कालमर्यादेचा विस्तार करून आता 31 ऑक्टोबर 2022 रोजी 5 वाजेपर्यंतचा कालावधी निश्चित केला आहे. राष्ट्रीय पुरस्कारांसाठीचे नवे पोर्टल  आता कार्यान्वित झाले आहे अशी माहिती सामान्य जनतेला कळविण्यात येत आहे.
इच्छुक उमेदवारांनी उपरोल्लेखित राष्ट्रीय पुरस्कार पोर्टलवर नोंदणी करून पंतप्रधान राष्ट्रीय बाल पुरस्कारासाठी अर्ज सादर करावा. ज्यांनी या पुरस्कारासाठी https://nca-wcd.nic.in/ या जुन्या पोर्टलवर याआधीच नोंदणी केली आहे ते अर्जदार देखील नव्या पोर्टलवर नोंदणी करून नामांकने सादर करू शकतातS.Patil/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 129
सामाजिक न्याय आणि सबलीकरण मंत्रालय
अंमली पदार्थांचे घातक परिणाम युवकांपर्यंत पोहोचवण्याच्या दृष्टीने सामाजिक न्याय मंत्रालय 12 सप्टेंबर 2022 रोजी एनसीसी छात्रांशी साधणार संवाद
नवी दिल्ली, 11 सप्टेंबर 2022
अंमली पदार्थांचे घातक परिणाम तरुणांपर्यंत पोहोचवण्याची तातडीची निकड लक्षात घेऊन आणि तरुणांवर असलेला एनसीसीचा प्रभाव लक्षात घेता, केंद्रीय सामाजिक न्याय आणि सक्षमीकरण मंत्रालयाच्या वतीने 12 सप्टेंबर 2022 रोजी, भीम ऑडिटोरियम, डॉ. आंबेडकर इंटरनॅशनल सेंटर, नवी दिल्ली येथे एनसीसी अर्थात राष्ट्रीय छात्र सेनेच्या छात्रांशी संवाद आणि अमली पदार्थ विरोधी सामूहिक प्रतिज्ञा आयोजित करण्यात आली आहे.
केंद्रीय संरक्षण मंत्री राजनाथ सिंह आणि केंद्रीय सामाजिक न्याय आणि सक्षमीकरण मंत्री डॉ. वीरेंद्र कुमार या कार्यक्रमाला संयुक्तकरित्या उपस्थित राहतील. देशातील एनसीसीची सर्व 17 राज्य संचालनालये दूरदृष्टी प्रणाली द्वारे या कार्यक्रमात सहभागी होतील.
राज्यांच्या समाजकल्याण विभागाचे प्रधान सचिव, शैक्षणिक संस्थांमधील विद्यार्थ्यांनाही या कार्यक्रमाला ऑनलाइन उपस्थित राहण्याचे आवाहन करण्यात आले आहे. सर्व जिल्हाधिकाऱ्यांना आपापल्या जिल्ह्यातील एनसीसी छात्र आणि तरुणांना या संवाद आणि प्रतिज्ञा कार्यक्रमात सहभागी होण्यासाठी आणि त्यांना हा कार्यक्रम पाहण्याची सुविधा पुरवण्यास सांगण्यात आले आहे. देशभरातील हजारो एनसीसी छात्र आणि तरुण या स्पर्धेत सहभागी होण्याची अपेक्षा आहे.
अमली पदार्थांच्या व्यसनाला आळा घालण्यासाठी सामाजिक न्याय आणि सक्षमीकरण विभाग हा भारत सरकारमधील नोडल विभाग आहे. तरुण, मुले आणि समाजामध्ये जागरूकता निर्माण करण्यासाठी, भारत सरकारने 15 ऑगस्ट 2020 रोजी देशातल्या निवडक 272 जिल्ह्यांमध्ये नशा मुक्त भारत अभियान सुरू केले आहे. आतापर्यंत 3 कोटी युवक, 2 कोटी महिला आणि 1.59 लाख शैक्षणिक संस्थांसह 8 कोटींहून अधिक लोक या अभियानाचा भाग बनले आहेत.
एनसीसी कॅडेट्सच्या सक्रिय सहभागाने, सामाजिक न्याय आणि सक्षमीकरण विभाग या अभियानाला नवीन उंचीवर नेईल आणि नशा मुक्त भारताचे उद्दिष्ट गाठेल अशी अपेक्षा आहे.N.Chitale/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
रेल्वे मंत्रालय
अहमदाबाद-मुंबई मार्गावर भारतीय रेल्वे करणार तेजस एक्सप्रेसचा प्रारंभ
नवी दिल्ली, 30 डिसेंबर 2019
लखनऊ-दिल्ली तेजस एक्सप्रेसच्या यशानंतर अहमदाबाद-मुंबई दरम्यान दुसरी तेजस एक्सप्रेस धावण्यासाठी सज्ज आहे. रेल्वे प्रवास अधिक सुखकर व्हावा, यासाठी रेल्वे मंत्रालयातर्फे अत्याधुनिक सुविधा पुरवण्यात येत आहे. या दुसऱ्या तेजस रेल्वेगाडीला 17 जानेवारी 2020 रोजी हिरवा झेंडा दाखवला जाणार असून, 19 जानेवारी 2020 पासून या गाडीची नियमित सेवा सुरु होईल.
ही गाडी संपूर्ण वातानुकूलित असून, या गाडीत दोन एक्सिक्युटिव क्लास चेअर कार आणि आठ चेअर कार असतील. एकूण 736 प्रवासी वाहून नेण्याची या गाडीची क्षमता आहे. ही गाडी नाडियाद, वडोदरा, भरुच, सुरत, वापी आणि बोरीवली या स्थानकांवर थांबेल. गुरुवार वगळता आठवड्यातील सर्व दिवस ही गाडी धावणार आहे.
S.Tupe/J.Patankar/D.Rane
(Visitor Counter : 86
नागरी उड्डाण मंत्रालय
ज्योतिरादित्य एम. सिंधिया यांनी आकासा एअरच्या मुंबई ते अहमदाबाद दरम्यानच्या पहिल्या विमानाला हिरवा झेंडा दाखवला
भारतात आज नागरी विमान वाहतूक उद्योगाचे लोकशाहीकरण झाले आहे - सिंधिया
नागरी विमान वाहतूक मंत्री ज्योतिरादित्य एम. सिंधिया आणि नागरी विमान वाहतूक राज्यमंत्री जनरल  व्ही.के. सिंग यांनी आज मुंबई ते अहमदाबाद या आकासा एअरच्या  पहिल्या विमान सेवेचे दूरदृश्य प्रणालीमार्फत उद्घाटन केले.
सिंधिया यांच्यासह नागरी विमान वाहतूक राज्यमंत्री जनरल  व्ही.के. सिंग  आणि नागरी विमान वाहतूक मंत्रालयाचे सचिव राजीव बन्सल यांनी रविवार, 07 ऑगस्ट 2022 रोजी सकाळी 10:05 वाजता मुंबईतील छत्रपती शिवाजी महाराज आंतरराष्ट्रीय विमानतळावरून  उड्डाण करणाऱ्या अकासा एअरच्या पहिल्या विमानाला दूरदृश्य प्रणालीमार्फत झेंडा दाखवला. नागरी विमान वाहतूक मंत्रालयाच्या सहसचिव उषा पाध्ये, आकासा एअरचे संस्थापक राकेश झुनझुनवाला हे देखील या कार्यक्रमाला उपस्थित होते.
या कार्यक्रमात बोलताना ज्योतिरादित्य एम. सिंधिया म्हणाले, “आज उद्घाटन झालेली विमान सेवा भारतातील नागरी उड्डाणाच्या इतिहासात एक नवीन पहाट आहे. पंतप्रधानांची दूरदृष्टी, दूरदर्शी ध्येय आणि उत्साह यामुळेच आपण भारतात प्रथमच नागरी विमान वाहतूकीचे लोकशाहीकरण झालेले पाहत आहोत. पूर्वी हा एक असा उद्योग होता जो अतिशय उच्चभ्रू मानला जात असे, परंतु आता, पंतप्रधानांच्या दृष्टीमुळे नागरी विमान वाहतूक क्षेत्रात यापूर्वी कधीही पाहिले नव्हते असे सुलभता, समावेशकता आणि परवडणाऱ्या दरात उपलब्धता याबाबतीत झालेले बदल आपणास गेल्या आठ वर्षांपासून दिसून येत आहेत. या नवीन वातावरणात मी आकासा एअरचे स्वागत करू इच्छितो आणि मला पूर्ण विश्वास आहे की येत्या काही दिवसांत अकासा एअर या क्षेत्रात नक्कीच आपली छाप पाडेल.
मंत्री पुढे म्हणाले, “पंतप्रधान मोदींच्या नेतृत्वाखाली गेल्या आठ वर्षांमध्ये भारतातील नागरी विमान वाहतूक उद्योग पूर्णपणे बदलला आहे. उडान योजनेंतर्गत आमच्याकडे 425 हवाई मार्ग आहेत जे लवकरच 1000 हवाई मार्गांपर्यंत नेण्याचे लक्ष्य आहे, तर 68 नवीन विमानतळ असून लवकरच त्यांची संख्या 100 वर नेण्याचे उद्दिष्ट आहे. येत्या 4 वर्षात नागरी विमान वाहतूक सेवेमार्फत भारतात 40 कोटी लोक प्रवास करतील अशी आमची अपेक्षा आहे. तो दिवस दूर नाही जेव्हा रेल्वे वाहतूक आणि रस्ते वाहतुकीसोबतच नागरी विमान वाहतूकही भारतातील वाहतुकीचा मोठा आधार बनेल.”
नागरी विमान वाहतूक राज्यमंत्री  डॉ. व्ही.के. सिंग  यांनीही आकासा एअरचे अभिनंदन केले. महाराष्ट्राचे उपमुख्यमंत्री देवेंद्र फडणवीस यांचा व्हिडिओ संदेशही याप्रसंगी प्रसारित करण्यात आला.
मंत्रिमंडळ
केंद्रीय मंत्रिमंडळाने आंतरराष्ट्रीय नागरी विमान वाहतूक , 1944 करारातील सुधारणांशी संबंधित कलम 3 बीआयएस आणि अनुच्छेद 50  आणि अनुच्छेद 56 संबंधी तीन प्रोटोकॉलना मान्यता दिली
नवी दिल्ली, 22 फेब्रुवारी 2023
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आंतरराष्ट्रीय नागरी विमान वाहतूक , 1944 मधील सुधारणांशी संबंधित कलम 3 बीआयएस आणि अनुच्छेद 50  आणि अनुच्छेद 56 वरील तीन प्रोटोकॉलना मान्यता दिली.
शिकागो कराराच्या कलमांमध्ये करार करणाऱ्या राज्यांचे विशेषाधिकार आणि दायित्वे नमूद केली आहेत आणि आंतरराष्ट्रीय हवाई वाहतुकीचे नियमन करणार्या आंतरराष्ट्रीय आयसीएओ मानके तसेच शिफारस केलेल्या पद्धतीचा अवलंब करण्यास प्रोत्साहन देतात.
गेल्या 78 वर्षांमध्ये शिकागो करारात काही दुरुस्त्या करण्यात आल्या आहेत आणि भारताने वेळोवेळी अशा दुरुस्त्यांना मान्यता दिली आहे. आंतरराष्ट्रीय नागरी विमान वाहतूक "शिकागो करार ", 1944 मधील दुरुस्त्यांशी संबंधित खालील तीन प्रोटोकॉलना मान्यता देण्यात आली आहे:
- शिकागो करार , 1944 मध्ये कलम 3 बीआयएस नियम सदस्य देशांना विमान प्रवासात नागरी विमानांविरुद्ध शस्त्रे वापरण्यापासून परावृत्त करण्यासाठी समाविष्ट केला आहे. यावर 1984 मध्ये स्वाक्षऱ्या झाल्या होत्या.
- आयसीएओ कौन्सिलची संख्या 36 वरून 40 पर्यंत वाढवण्यासाठी शिकागो करार , 1944 च्या कलम 50  मध्ये सुधारणा करण्यासाठी प्रोटोकॉल ;
आणि
- एअर नेव्हिगेशन कमिशनचे संख्याबळ 18 ते 21 पर्यंत वाढवण्यासाठी शिकागो करार 1944 च्या अनुच्छेद 56 मध्ये सुधारणा करण्यासाठी प्रोटोकॉल .
या मंजुरीमुळे आंतरराष्ट्रीय नागरी विमान वाहतुकीवरील करारात अंतर्भूत असलेल्या तत्त्वांप्रति भारताची वचनबद्धता अधिक दृढ होईल. या मंजुरीमुळे भारताला आंतरराष्ट्रीय नागरी विमान वाहतुकीशी संबंधित बाबींमध्ये अधिक महत्त्वाची भूमिका बजावण्याची उत्तम संधी मिळेल.
G.Chippalkatti/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
एकूण 4.33 कोटी चाचण्यांपैकी गेल्या दोन आठवड्यांत भारताने 1.22 कोटी पेक्षा जास्त चाचण्या केल्या
गेल्या 24 तासात दहा लाखांहून अधिक चाचण्या घेण्यात आल्या
22 राज्ये / केंद्रशासित प्रदेशांचा टीपीएम राष्ट्रीय सरासरीपेक्षा उत्तम
नवी दिल्ली, 1 सप्टेंबर,2020
राज्ये / केंद्रशासित प्रदेशांकडून आक्रमक चाचण्या हे 'टेस्ट, ट्रॅक , ट्रीट' या केंद्रप्रणित धोरणातील मार्गदर्शक तत्त्व आहे. उच्च स्तरावरील सातत्यपूर्ण तपासणीमुळे लवकर निदान होऊन रुग्ण बरे होण्याचे प्रमाण वाढते.
या तत्त्वज्ञानाच्या अनुषंगाने भारताच्या एकत्रित चाचण्यांच्या संख्येने आज 4.3 कोटींचा  टप्पा पार केला आहे. गेल्या दोन आठवड्यात तब्बल 1,22,66,514 चाचण्या घेण्यात आल्या.
राज्ये / केंद्रशासित प्रदेश त्यांची चाचणी क्षमता वाढवत आहेत. एकूण चाचण्यांमध्ये जास्तीत जास्त योगदान देणाऱ्या राज्यांमध्ये तामिळनाडू, उत्तर प्रदेश आणि महाराष्ट्र यांचा समावेश आहे. एकूण चाचण्यांपैकी सुमारे 34% चाचण्या या तीन राज्यांनी केल्या आहेत. भारताच्या प्रतिदिन चाचणी क्षमतेने 10 लाख चाचण्याचा टप्पा पार केला आहे. गेल्या 24 तासांत 10,16,920 चाचण्या घेण्यात आल्या.
सरासरी साप्ताहिक चाचण्यांच्या संख्येमध्ये निरंतर वाढ झाली आहे. जुलै 2020 च्या पहिल्या आठवड्यापासून साप्ताहिक सरासरी चाचण्यामध्ये 4 पटीने वाढ झाली आहे.
विस्तारित नैदानिक प्रयोगशाळा नेटवर्क आणि देशभरात सुलभ चाचणीच्या सुविधांमुळे मोठ्या प्रमाणात चालना मिळाली आहे. प्रति दहा लाख लोकसंख्येमागे चाचण्यांचे प्रमाण  लक्षणीयरीत्या वाढून 31,394 इतके झाले आहे.
22 राज्ये / केंद्रशासित प्रदेशांचा टीपीएम राष्ट्रीय सरासरीपेक्षा उत्तम आहे. गोवा, दिल्ली, आंध्र प्रदेश आणि तामिळनाडू एका दिवसात सर्वाधिक चाचण्या नोंदवत आहेत.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/ आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड-19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे.
https://www.mohfw.gov.in/pdf/coronvavirushelplinenumber.pdfB.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सांख्यिकी आणि कार्यक्रम अंमलबजावणी मंत्रालय
भारतातील वेतनपट अहवाल - औपचारिक रोजगार स्थिती
नवी दिल्ली, 23 जुलै 2021
सांख्यिकी व कार्यक्रम अंमलबजावणी मंत्रालयाच्या राष्ट्रीय सांख्यिकी कार्यालयाने , निवडक सरकारी यंत्रणांकडे उपलब्ध असलेल्या प्रशासकीय नोंदींच्या आधारे विशिष्ट परिमाणांतून प्रगतीचे आकलन करण्याच्या दृष्टिकोनातून सप्टेंबर, 2017 ते मे, 2021 या कालावधीमधील देशाच्या रोजगाराच्या स्थिती संदर्भात प्रसिद्धीपत्रक जारी केले आहे.
सविस्तर माहितीसाठी या लिंकवर क्लिक करा.
G.Chippalkatti/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
आर्थिक व्यवहार विषयक मंत्रिमंडळ समिती
2019-20 साठी रब्बी पिकांच्या किमान आधारभूत किंमतीला सीसीईएची मंजुरी
ही रब्बी पिके वर्ष 2020-21 च्या रब्बी हंगामात बाजार आणणार
नवी दिल्ली, 23 ऑक्टोबर 2019
2019-20 साठी सर्व रब्बी पिकांसाठीच्या एमएसपी अर्थात किमान आधारभूत किंमतीत वाढ करण्याचा पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या अर्थविषयक समितीच्या बैठकीत मंजुरी देण्यात आली. 2020-21 या रब्बी विपणन हंगामात ही पिकं बाजारात येणार आहेत.
2020-21 या रब्बी विपणन हंगामासाठीच्या रब्बी पिकांच्या किमान आधारभूत किंमतीत केलेली वाढ ही देशपातळीवर सरासरी उत्पादन खर्चाच्या किमान दीडपट किमान आधारभूत किंमत ठेवावी या 2018-19 च्या केंद्रीय अर्थसंकल्पात जाहीर केलेल्या तत्वाला अनुसरून आहे. 2022 पर्यंत शेतकऱ्यांचे उत्पन्न दुप्पट करण्याच्या दिशेने टाकलेले हे महत्वाचे पाऊल आहे.
2020-21 या रब्बी विपणन हंगामासाठी रब्बी पिकांच्या किमान आधारभूत किंमत अर्थात एमएसपीत मसुरासाठी सर्वात जास्त वाढ म्हणजे 325 रुपये प्रती क्विंटल, करडई 270 रुपये प्रति क्विंटल, चणा 255 रुपये प्रति क्विंटलची शिफारस करण्यात आली आहे.
मोहरीच्या एमएसपीत 225 रुपये प्रति क्विंटल वाढ तर गहू आणि जवाच्या एमएसपीत 85 रुपये प्रति क्विंटल वाढ करण्यात आली आहे.
B.Gokhale/N.ChitaleP.Kor
(Visitor Counter : 106
पेट्रोलियम आणि नैसर्गिक वायू मंत्रालय
हरीत आणि स्वच्छ ऊर्जा याविषयी जनजागृती करण्यासाठी पीसीआरएच्या वतीने महिनाभर सक्षम जनजागरण मोहीमेचा प्रारंभ
नवी दिल्ली, 16 जानेवारी 2021
जीवाश्म इंधनाबाबत ग्राहकांमध्ये जनजागृती करण्यासाठी पेट्रोलियम आणि नैसर्गिक वायू मंत्रालयाच्या अंतर्गत येणाऱ्या पेट्रोलियम संवर्धन आणि संशोधन संस्थेने कार्बनच्या पदचिन्हांचा आरोग्यावर आणि पर्यावरणावर होणाऱ्या दुष्परिणामांवर प्रकाश टाकत महिनाभर चालणारी जनजागृती मोहीम हाती घेतली आहे.
पेट्रोलियम आणि नैसर्गिक वायू मंत्रालयाचे सचिव आणि पीसीआरएचे अध्यक्ष तरुण कपूर यांनी आज नवी दिल्ली येथे या मोहिमेचा प्रारंभ केला. ग्राहकांना स्वच्छ इंधन वापरण्यासाठी उद्युक्त करणे आणि जीवाश्म इंधन हुषारीने वापरण्यासाठी वर्तनात्मक बदल घडवून आणणे ,ही या सक्षम मोहीमेमागील संकल्पना आहे.
सायक्लोथॉन ,शेतकरी कार्यशाळा ,चर्चासत्रे, चित्रकला स्पर्धा ,सीएनजी वाहन चालवण्याची स्पर्धा अशा अनेक उपक्रमांमार्फत संपूर्ण देशभरात स्वच्छ इंधनाच्या वापराबाबत जनतेत जनजागृती केली जाईल. भारताची सामूहिकरीत्या स्वच्छ इंधनाकडे वाटचाल होण्यासाठी, पंतप्रधान नरेंद्र मोदी यांनी अलिकडेच उल्लेख केलेल्या 7 महत्वाच्या बाबींबद्दलही या मोहिमेद्वारे जनजागरण केले जाईल.
या बाबी म्हणजे वायू आधारीत अर्थव्यवस्थेकडे वाटचाल, जीवाश्म इंधनाचा स्वच्छ उपयोग, जैव इंधनाचा वापर करण्यासाठी देशांतर्गत स्रोतांवर अधिक अवलंबून रहाणे, निर्धारित मुदतीसह अक्षय ऊर्जेचे लक्ष्य गाठणे,डिकार्बनाईझ करण्यासाठी ईलेक्ट्रिक वाहनांचा वापर , हायड्रोजन सारख्या स्वच्छ इंधनांचा वापर आणि सर्व ऊर्जा प्रकारांमधे डिजिटल नाविन्य आणणे या आहेत.
यावेळी बोलताना तरुण कपूर यांनी ऊर्जा संवर्धनाच्या उपाययोजना तसेच स्वच्छ आणि हरीत ऊर्जा उपक्रमात विविधता आणण्यासाठी पावले उचलल्याबद्दल ऊर्जा कंपन्यांची प्रशंसा केली.
सचिवांनी तेल आणि वायू संवर्धनासाठी प्रतिज्ञा दिली. त्यांनी तेल आणि वायू संवर्धन क्षेत्रात अनुकरणीय कार्य करणाऱ्या राज्ये आणि तेल कंपन्यांना पुरस्कार तसेच प्रत्येक किलोमीटरला लीटरमधे सुधारणा दाखविणाऱ्यांना एसटीयू दिले. तसेच त्यांनी रीफायनरीजना पॅट सायकल-II मधे ही उत्तम कामगिरी केल्याबद्दल पुरस्कार दिले.
यावेळी पीसीआरए आणि ईईएसएल यांच्यात ऊर्जा कार्यक्षम पीएनजी स्टोव्हचे संवर्धन करण्यासाठी एका सामंजस्य करारावर स्वाक्षऱ्या झाल्या.
S.Kane/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
मंत्रिमंडळ
केंद्र सरकारच्या कर्मचाऱ्यांच्या महागाई भत्त्यात तसेच सेवानिवृत्त कर्मचाऱ्यांच्या महागाई दिलासा निधीत वाढ करण्याच्या प्रस्तावाला केंद्रीय मंत्रिमंडळाची मंजूरी; नवा भत्ता 01.07.2021 पासून लागू
मूळ वेतन/निवृत्तीवेतन यांच्यावरील सध्याच्या 28% दराव्यतिरिक्त 3% वाढ होणार
या निर्णयाचा लाभ देशातील सुमारे 47 लाख 14 हजार केंद्र सरकारी कर्मचारी आणि 68 लाख 62 हजार निवृत्तीवेतनधारकांना होणार
या निर्णयामुळे महागाई भत्ता आणि दिलासा निधीपोटी देशाच्या तिजोरीवर दर वर्षी 9,488.70 कोटी रुपयांचा बोजा पडणार
नवी दिल्ली, 21 ऑक्टोबर 2021
पंतप्रधान नरेंद्र मोदी यांच्या अध्यक्षतेखाली आज झालेल्या मंत्रिमंडळ बैठकीत केंद्र सरकारी कर्मचाऱ्यांच्या महागाई भत्त्यात तर निवृत्तीवेतन धारकांच्या महागाई दिलासा निधीत वाढ करण्यास मंजुरी देण्यात आली. या निर्णयानुसार वाढत्या महागाईचा सामना करण्यासाठी मुलभूत वेतन/निवृत्तीवेतन यांच्यावर सध्या 28% दराने दिल्या जाणाऱ्या महागाई भत्त्याव्यतिरिक्त हा अधिकचा 3% भत्ता असेल आणि तो 1 जुलै 2021 पासून देय असेल.
सातव्या केंद्रीय वेतन आयोगाच्या शिफारसीवर आधारित स्वीकृत सूत्रांनुसार ही वाढ देण्यात आली आहे. महागाई भत्ता आणि दिलासा निधीपोटी देशाच्या तिजोरीवर दर वर्षी 9,488.70 कोटी रुपयांचा बोजा पडणार असून सुमारे 47 लाख 14 हजार केंद्र सरकारी कर्मचारी आणि 68 लाख 62 हजार निवृत्तीवेतनधारकांना या निर्णयाचा लाभ होणार आहे.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
अमृत महोत्सव कार्यक्रमला साबरमती आश्रमातून प्रारंभ होणार : पंतप्रधान
‘व्होकल फॉर लोकल’ ही बापू आणि स्वातंत्र्य सैनिकांना अनोखी आदरांजली असल्याचे पंतप्रधानांचे प्रतिपादन
पंतप्रधान नरेंद्र मोदी आज अहमदाबाद मधल्या साबरमती आश्रमातून पदयात्रेला  प्रारंभ करणार आहेत.
दांडी यात्रा जिथून सुरु झाली होती त्या साबरमती आश्रमातून आजच्या अमृत महोत्सव कार्यक्रमाचा प्रारंभ होईल असे पंतप्रधानांनी ट्वीटर वर म्हटले आहे. भारतीयांमध्ये अभिमान आणि आत्मनिर्भरतेची भावना दृढ करण्यात या यात्रेची महत्वाची भूमिका राहिली. ‘व्होकल फॉर लोकल’ ही बापू आणि आपल्या महान स्वातंत्र्य सैनिकांना अनोखी आदरांजली आहे, असे पंतप्रधानांनी म्हटले आहे.
कोणतेही स्थानिक उत्पादन खरेदी करून ‘व्होकल फॉर लोकल’ या हॅशटॅगचा वापर करून छायाचित्र सोशल मिडियावर पोस्ट करा. साबरमती आश्रमाजवळ मगन निवास इथे चरखा बसवण्यात येणार आहे. आत्मनिर्भरतेशी संबंधित प्रत्येक ट्वीट केल्यानंतर हा चरखा फिरून वर्तुळ पूर्ण करेल.लोक चळवळीला यामुळे बळ प्राप्त होईल असे पंतप्रधानांनी म्हटले आहे.
नवीन आणि नवीकरणीय ऊर्जा मंत्रालय
सौर आणि अल्ट्रा मेगा सौर ऊर्जा प्रकल्पांची स्थिती
नवी दिल्ली, 13 डिसेंबर 2022
पीएम -कुसुम योजनेंतर्गत एकूण 34422 कोटी रुपये केंद्रीय अर्थ सहाय्याची तरतूद असून ती 31.3.2026 पर्यंत वाढवण्यात आली आहे.ही योजना मागणीवर आधारित योजना आहे आणि राज्य/केंद्रशासित प्रदेशांकडून प्राप्त झालेल्या मागणीच्या आधारे या योजनेअंतर्गत सुविधांचे वाटप केले जाते.
सौर पार्क्स आणि अल्ट्रा मेगा सौर ऊर्जा प्रकल्पाच्या विकासाच्या योजनेअंतर्गत, 30.11.2022 पर्यंत एकूण 39,285 मेगावॅट क्षमतेच्या एकूण 57 सौर पार्क्सना मंजुरी देण्यात आली आहे.
आतापर्यंत, या पार्क्समध्ये 10,027 मेगावॅटचे सौर ऊर्जा प्रकल्प कार्यान्वित करण्यात आले आहेत, तर काही सौर पार्क त्यांच्या संथ प्रगतीमुळे रद्द करण्यात आले आहेत. मोकळ्या जमिनीचे संपादन; सौर प्रकल्प आणि उर्जा निर्वासन पायाभूत सुविधांमधील न जुळणारा कालावधी; राजस्थान आणि गुजरातमधील माळढोक  सारखे पर्यावरणीय मुद्दे; कोविड महामारीमुळे अंमलबजावणीची गती बर्याच प्रमाणात मंदावणे इत्यादींसारख्या आव्हानांचा सामनाया योजनेला करावा लागत आहे.
केंद्रीय ऊर्जा मंत्री आर के सिंह यांनी आज राज्यसभेत एका लेखी उत्तरात ही माहिती दिली.S.Kakade/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
पंतप्रधान कार्यालय
पंतप्रधानांची डॉ. बाबासाहेब आंबेडकर यांना आदरांजली.
पंतप्रधान नरेंद्र मोदी यांनी डॉक्टर बाबासाहेब आंबेडकर यांच्या जयंतीनिमित्त त्यांना पुष्पांजली वाहून अभिवादन केले आहे.
पंतप्रधान कार्यालयाच्या ट्विट संदेशात म्हटले आहे की, "PM@narendramodi यांनी महामानव डॉक्टर बाबासाहेब आंबेडकर यांच्या जयंती निमित्त त्यांना आदरांजली वाहिली."
रेल्वे मंत्रालय
महिला प्रवाशांच्या सुरक्षेसाठी करण्यात आलेल्या उपाय योजना
नवी दिल्ली, 7 फेब्रुवारी 2020
रेल्वे परिसर तसेच चालत्या रेल्वेमध्ये गुन्ह्यांना आळा घालणे, गुन्हे दाखल करणे, तसेच कायदा आणि सुव्यवस्था राखण्याची जबाबदारी राज्य सरकाराची आहे. रेल्वे सुरक्षा दल सरकारला यात मदत करते. महिला प्रवाशांसह अन्य प्रवाशांच्या सुरक्षेसाठी पुढील उपाययोजना करण्यात आल्या आहेत:
- संवेदनशील मार्गांवर 2200 रेल्वे गाड्यांवर दररोज रेल्वे सुरक्षा दलाचे जवान तैनात असतात.
- 182 हा सुरक्षा हेल्पलाईन क्रमांक कार्यान्वित करण्यात आला आहे.
- ट्विटर, फेसबुक सारख्या सोशल मिडियाच्या माध्यमातून प्रवाशांची सुरक्षा वाढवण्यासाठी रेल्वे, प्रवाशांच्या नियमित संपर्कात आहे.
- महिला प्रवाशांसाठी आरक्षित डब्यांमध्ये पुरुष प्रवाशांनी केलेल्या प्रवेशा विरोधात मोहिम हाती घेण्यात आली असून, ताब्यात घेण्यात आलेल्या व्यक्तिंवर रेल्वे कायद्यांतर्गत गुन्हे दाखल करण्यात आले आहेत.
- महानगरांमध्ये धावणाऱ्या महिला विशेष गाड्यांमध्ये महिला आरपीएफ कर्मचारी तैनात करण्यात आले आहेत.
- चोरी, तस्करी सारख्या गुन्ह्यांविरोधात सावधानता बाळगण्यासाठी सार्वजनिक घोषणा प्रणालीच्या माध्यमातून सातत्याने घोषणा दिल्या जात आहेत.
- 2019 डब्यांमध्ये आणि 511 रेल्वे स्थानकांमध्ये प्रवाशांच्या सुरक्षेसाठी सीसीटीव्ही कॅमेरे बसवण्यात आले आहेत.
- नवीन EMU गाड्यांच्या डब्यांमध्ये आपत्कालीन संवाद प्रणाली आणि सीसीटीव्ही कॅमेरे बसवण्यात आले आहेत.
रेल्वे आणि वाणिज्य उद्योग मंत्री पियुष गोयल यांनी आज राज्यसभेत ही माहिती दिली.
S.Tupe/S.Kane/D.Rane
(Visitor Counter : 99
संरक्षण मंत्रालय
स्क्वाड्रन लीडर दीपक मोहनन { फ्लाइंग } यांना राष्ट्रपतींकडून वायू सेना पदक  प्रदान
स्क्वाड्रन लीडर दीपक मोहनन  फ्लाइंग  एप्रिल 2017 पासून तटरक्षक दलाच्या स्क्वाड्रनवर प्रतिनियुक्तीवर आहेत .
04 सप्टेंबर 2020 रोजी, चेतक हेलिकॉप्टरचे कॅप्टन म्हणून स्क्वाड्रन लीडर मोहनन यांनी अत्यंत उच्च दर्जाचे विलक्षण धैर्य आणि व्यावसायिक कौशल्य दाखवले , ज्यामध्ये त्यांनी श्रीलंकेच्या पूर्व किनाऱ्यावर 3.40 लाख मेट्रिक टन कच्चे तेल घेऊन जाणाऱ्या ऑन-बोर्ड एमटी डायमंडवरील आग आणि स्फोटामुळे झालेल्या नुकसानीचे मूल्यमापन केले. या सात दिवसांच्या मोहिमेदरम्यान, त्यांनी 14:25 तासांची 12 उड्डाणे केली ज्यासाठी भारतीय तटरक्षक जहाजांच्या विविध श्रेणींवर वारंवार डेक लँडिंग आवश्यक होते आणि जहाजांना कार्यक्षम अग्निशामक व्यवस्था आणि तेल गळतीचे हवाई सर्वेक्षण करण्यासाठी दिशानिर्देश दिले. ही सर्व कामे समुद्रात अतिसामान्य स्थितीत, वाईट दृश्यमानता आणि 30 नॉट्सपेक्षा जास्त वादळी वारा, धोकादायक समुद्री स्थितीत केली जात होती. या अधिकाऱ्याने आपल्या जिवाला मोठा धोका असूनही या मिशनचा पाठपुरावा केला. वैयक्तिक सुरक्षेची पर्वा न करता शौर्य आणि अटल संकल्प सेवेच्या सर्वोच्च परंपरांच्या भावनेने त्यांनी काम केले. अविश्वसनीय आणि उत्साही प्रतिसादाने भीषण आग विझवण्यात त्यांनी मोठे योगदान दिले आणि स्फोट आणि तेल गळतीचा संभाव्य धोका टाळता आला ज्यामुळे आंतरराष्ट्रीय जलक्षेत्रात भारतीय तटरक्षक दलाला पूर्ण श्रेय मिळाले.
या अपवादात्मक शौर्य कामगिरीसाठी , स्क्वाड्रन लीडर दीपक मोहनन यांना वायु सेना पदक  प्रदान करण्यात आले आहे.